Diari Oficial de la Generalitat Valenciana


Sumari del DOGV 7941, del 21-12-2016 (2016/10589)

Licitació per a la selecció de l'alternativa tècnica per al desenvolupament del sector VII de sòl urbanitzable i zones adscrites del municipi d'Alaquàs (València).
-------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/10813


Data del document
:   13-12-2016

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * contracte administratiu
    * pla d'urbanisme

Licitació per a la selecció de l'alternativa tècnica per al desenvolupament del sector VII de sòl urbanitzable i zones adscrites del municipi d'Alaquàs (València). [2016/10235]  
Aquest Ajuntament d'Alaquàs, en sessió plenària celebrada el passat dia 24 de novembre de 2016, va acordar aprovar les bases de programació per al desenvolupament del sector VII de sòl urbanitzable del nou Pla general d'ordenació urbana aprovat per la Comissió Territorial d'Urbanisme de data 1 d'abril de 2015; i s'ha publicat el dit acord en el Butlletí Oficial de la Província de València de data 9 de juny de 2015. Un exemplar complet del citat pla general es pot consultar en la web de l'Ajuntament d'Alaquàs www.alaquas.org, apartats Ajuntament i transparència/PGOU.  
En la dita sessió plenària es va acordar igualment iniciar el procés de selecció d'alternativa tècnica, de conformitat amb el que establexen els articles 124 i següents de la Llei 5/2014, de 25 de juliol, de la Generalitat Valenciana, publicada en el Diari Oficial de la Generalitat Valenciana de data 31.07.2014.  
Amb tot això, es procedeix de conformitat amb el que estableix l'article 123 de l'esmentada Llei 5/2014, de 25 de juliol, de la Generalitat Valenciana, a la publicació del present edicte per a la licitació següent:  
  
Objecte i dades generals: selecció de l'alternativa tècnica per al desenvolupament del sector VII de sòl urbanitzable i zones adscrites segons document de sol·licitud d'inici.  
L'àmbit i paràmetres urbanístics del sector VII es troben definits en la fitxa de planejament del Pla general que hi ha com a annex en les bases, així com en el document de Pla general que hi ha en la web municipal. Els documents que compondran l'alternativa tècnica són els següents: pla parcial, projecte d'urbanització, programa de paisatge, estudi d'integració paisatgística, estudi acústic, estudi de tràfic i mobilitat i d'inundabilitat i document d'inici adaptat a l'ordenació (base VI A). L'àrea adscrita al sector queda delimitada pel document d'inici del procediment, obrant este en la web www.alaquas.org; apartats: ajuntament i transparència/urb. sector VII.  
  
El tipus de licitació: 306.729,24 - més IVA.  
Entitat adjudicadora: Ajuntament d'Alaquàs (València) Espanya.  
Requisits de solvència, criteris de selecció i garanties: són els definits en les bases de programació aprovades, que estan publicades en la web municipal www.alaquas.org; apartats: ajuntament i transparència/perfil del contractista - urb. sector VII.  
Data i lloc de presentació: la data límit de presentació d'alternatives tècniques serà el termini de 3 mesos comptats a partir de la publicació del present edicte en el Diari Oficial de la Generalitat Valenciana www.docv.es, de data a data. Si és festiu el dia de venciment, s'entendrà hàbil el dia hàbil següent.  
El lloc de presentació serà l'Ajuntament d'Alaquàs (València), carrer Major, 88, Alaquàs 46488 (València) Espanya. En concret es rebran les proposicions en el Departament de Secretaria General, i l'hora límit de recepció seran les 14.00 hores.  
Despeses de publicitat: les despeses de publicitat de la present licitació s'assumeixen temporalment per l'Ajuntament, si bé aquestes seran repercutibles a l'agent urbanitzador que siga seleccionat en la següent fase  
Remissió al Diario Oficial de la Unión Europea: 13 de desembre de 2016.  
Els acords de licitació abans mencionats (bases de programació i anunci de licitació) són susceptibles d'interposició de recurs especial de revisió en matèria de contractació dels articles 40 i següents del Reial decret legislatiu 3/2011, de 14 de novembre, text refós de la Llei de contractes del sector públic; tot això, en el termini de 15 dies hàbils comptats a partir de l'endemà de la publicació en el Diari Oficial de la Generalitat Valenciana; es podran presentar, bé davant de l'Ajuntament, bé davant del Tribunal Administratiu Central de Recursos Contractuals del Ministeri d'Hisenda i Funció Pública.  
  
  
Alaquàs, 13 de desembre de 2016.- El secretari: Alberto Buendía Moya. L'alcaldessa: Elvira García Campos.